Spoštovani starši,

v mesecu maju je predvideno ocenjevanje znanja pri angleščini. V aprilu sem izvedla preverjanje znanja s spletnim kvizom in z izkazanim znanjem sem lahko zelo zadovoljna, zato želim tudi ocenjevanje znanja izvesti na enak način. Tudi zato, da ne uvajam nekih novih oblik in načinov, na katere mogoče učenci in vi niste navajeni. Pa tudi zato, ker je povsem mogoče, da bom kasneje odsotna. Po dogovoru z razredničarko bi z ocenjevanje zaćela v sredo, 13. 5. 2020. Ker ne vem natančno, kdaj ste na voljo, da otroku nudite tehnično pomoč pri reševanju, vas prosim, da mi sporočite, kateri od spodnjih terminov bi vam najbolj ustrezal za ocenjevanje. Glede na izbrani termin bi vam omogočila reševanje kviza znotraj tega omejenega časa. Če vam noben ne ustreza, mi sporočite, kdaj bi lahko. Upam, da je vse razumljivo.

**Termini ocenjevanja:**

a. sreda, 13. 5. 2020, med 9. in 13. uro

b. sreda, 13. 5. 2020, med 16. in 20. uro

c. četrtek, 14. 5. 2020, med 9. in 13. uro

č. četrtek, 14. 5. 2020, med 16. in 20. uro

**Vsebina ocenjevanja:**

* prevozna sredstva
* pridevniki za opise (big, small, old, new, short, long, fast, slow)
* prostori v hiši, kje se kdo nahaja
* pohištvo in oprema
* predlogi in smeri (in, on, under, behind, left, right, up, down)
* splošna vprašanja za sporazumevanje

**Standardi znanja** (z odebeljenim tiskom so navedeni minimalni standardi)**:**

- prepozna, da je besedilo v tujem jeziku (prepozna ciljni tuji jezik med drugimi jeziki);
**- izlušči glavno temo slušnega besedila;**
**- razume izbrane podatke in nekatere podrobnosti**(besed, besednih zvez, fraz) v govorjenih besedilih z znano tematiko na podlagi vidnih in drugih opor;
**- poimenuje konkretni svet okoli sebe**(stvari, osebe, dejanja, lastnosti, živali, predmete, kraje itn.) v neposredni okolici/na slikah ipd.
**- se sporazumeva po vzorcih;**
- poizveduje in odgovarja na preprosta vprašanja.

Če imate kakršnokoli vprašanje ali predlog za drugačen termin ocenjevanja, mi pišite.

Lep pozdrav

Vesna Njenjić